stanford-oval/wikipedia huggingface dataset:
จำนงค์ โพธิสาโร
งานการเมือง > ตำแหน่งทางการเมือง

รัฐมนตรีช่วยว่าการกระทรวงพาณิชย์ สมัยพลเอกชาติชาย ชุณหวัณ เป็นนายกรัฐมนตรี เมื่อวันที่ 14 ธันวาคม 2533-วันที่ 23 กุมภาพันธ์ 2534
ที่ปรึกษารัฐมนตรีว่าการกระทรวงเกษตรและสหกรณ์ (นายปองพล อดิเรกสาร) พ.ศ. 2541
ที่ปรึกษารัฐมนตรีว่าการกระทรวงเกษตรและสหกรณ์ (นายประภัตร โพธสุธน) พ.ศ. 2543
ที่ปรึกษารัฐมนตรีช่วยว่าการกระทรวงอุตสาหกรรม (นายพิเชษฐ์ สถิรชวาล) พ.ศ. 2545
การดำรงตำแหน่งอื่น ๆ

นายจำนงค์ โพธิสาโร เป็นผู้ที่มีจิตสาธารณะ ชอบช่วยเหลือสังคม และทำงานบุญงานกุศลเป็นประจำ ดังจะเห็นได้จากการได้รับความไว้วางใจในการทำหน้าที่สำคัญในสังคมในอดีต อาทิเช่น
เป็นผู้ก่อตั้งมูลนิธิจำนงค์ โพธิสาโร จังหวัดศรีสะเกษ
เป็นนายกสมาคมศิษย์เก่าวนศาสตร์ มหาวิทยาลัยเกษตรศาสตร์
เป็นประธานชุมนุมนักเรียนเก่ามหาวชิราวุธ กรุงเทพมหานคร
เป็นประธานสภาวัฒนธรรมอำเภอกันทรลักษ์ จังหวัดศรีสะเกษ
นอกจากนี้ยังดำรงตำแหน่ง นายกสโมสรไลออนส์ จังหวัดแพร่2521-2522 ดำรงตำแหน่ง หัวหน้าปฏิบัติการทางจิตวิทยา จังหวัดหนองคาย2514-2518  หรือแม้แต่ในตำแหน่งนายสถานีวิทยุของ กอปค. จังหวัดหนองคาย
ประกาศเกียรติคุณ

นิสิตเก่าดีเด่นมหาวิทยาลัยเกษตรศาสตร์ ปี พ.ศ. 2537
ได้รับประกาศเกียรติคุณผู้ช่วยเหลือราชการมหาวิทยาลัยเกษตรศาสตร์ ปี พ.ศ. 2527
ได้รับประกาศเกียรติคุณผู้บำเพ็ญประโยชน์แก่มูลนิธิมหาวชิราวุธ จังหวัดสงขลา
โล่ประกาศเกียรติคุณจากคณะกรรมการอำนวยการจัดสร้างพระตำหนักเขาค้อ จังหวัดเพชรบูรณ์
โล่ประกาศเกียรติคุณจากกรมป่าไม้
โล่เกียรติยศจากคณะทำงานโครงการพัฒนาตามพระราชดำริ
โล่ประกาศเกียรติคุณ ส.ส.
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2515 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2521 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2519 –  เหรียญจักรพรรดิมาลา (ร.จ.พ.)
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
แหล่งข้อมูลอื่น

ข้อมูลจากเว็บไซต์รัฐสภาไทย[ลิงก์เสีย]
http://www.rayong.go.th/page31_1.html เก็บถาวร 2010-01-25 ที่ เวย์แบ็กแมชชีน
สนใจเรียนการเกษตรเมื่อจบจากโรงเรียนมหาวชิราวุธ เก็บถาวร 2012-02-18 ที่ เวย์แบ็กแมชชีน
เสนอต้นไม้ประจำมหาวิทยาลัยแม่โจ้[ลิงก์เสีย]
ศาสตรจารย์ ดร.บรรเจิด คติการ เก็บถาวร 2012-02-18 ที่ เวย์แบ็กแมชชีน
| ด ค กคณะรัฐมนตรีคณะที่ 46 ของไทย |
| --- | --- | --- |
| นายกรัฐมนตรี |  ชาติชาย ชุณหะวัณ  |  |
| รองนายกรัฐมนตรี |  บุญเอื้อ ประเสริฐสุวรรณ  เฉลิมพันธ์ ศรีวิกรม์  โกศล ไกรฤกษ์  มานะ รัตนโกเศศ  อาทิตย์ กำลังเอก  |  |
| สำนักนายกรัฐมนตรี |  สอาด ปิยวรรณ  กร ทัพพะรังสี  หาญ ลีนานนท์  จำรัส มังคลารัตน์  สรอรรถ กลิ่นประทุม  สวัสดิ์ คำประกอบ  |  |
| กลาโหม |  ชาติชาย ชุณหะวัณ  อาทิตย์ กำลังเอก  |  |
| การคลัง |  บรรหาร ศิลปอาชา  สุชน ชามพูนท  ชวลิต ธนะชานันท์  |  |
| การต่างประเทศ |  อาทิตย์ อุไรรัตน์  จรัส พั้วช่วย  |  |
| เกษตรและสหกรณ์ |  ณรงค์ วงศ์วรรณ  สมพงษ์ อมรวิวัฒน์  อุดมศักดิ์ ทั่งทอง  วโรทัย ภิญญสาสน์  |  |
| คมนาคม |  สมัคร สุนทรเวช  ประทวน รมยานนท์  เจริญ เชาวน์ประยูร  สุวัจน์ ลิปตพัลลภ  |  |
| พาณิชย์ |  อมเรศ ศิลาอ่อน  ชูชีพ หาญสวัสดิ์  จำนงค์ โพธิสาโร  |  |
| มหาดไทย |  ประมาณ อดิเรกสาร  พินิจ จันทรสุรินทร์  ปกิต พัฒนกุล  วัฒนา อัศวเหม  |  |
| ยุติธรรม |  อุทัย พิมพ์ใจชน  |  |
| วิทยาศาสตร์ เทคโนโลยี และการพลังงาน |  อนุวรรตน์ วัฒนพงศ์ศิริ  |  |
| ศึกษาธิการ |  เทียนชัย สิริสัมพันธ์  บุญถึง ผลพานิชย์  สกุล ศรีพรหม  |  |
| สาธารณสุข |  ปิยะณัฐ วัชราภรณ์  เด่น โต๊ะมีนา  วีรวร สิทธิธรรม  |  |
| อุตสาหกรรม |  ประมวล สภาวสุ  สมาน ภุมมะกาญจนะ  ประยูร สุรนิวงศ์  |  |
| ทบวงมหาวิทยาลัย |  ยิ่งพันธ์ มนะสิการ  |  |
| โฆษกประจำสำนักนายกรัฐมนตรี |  หม่อมราชวงศ์ปรีดิยาธร เทวกุล  ชำนิ ศักดิเศรษฐ์  |  |
 พ้นจากตำแหน่ง  รัฐมนตรีช่วยว่าการ
ลิฟท์-ออย

| ลิฟท์-ออย |
| --- | --- |
ลิฟท์ (ซ้าย)-ออย (ขวา) ในคอนเสิร์ต แกรมมี่ อาร์เอส 90's Versary เมื่อ พ.ศ. 2566
ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป็อป
ช่วงปี: พ.ศ. 2537 - 2547  พ.ศ. 2554 - ปัจจุบัน
ค่ายเพลง: อาร์.เอส.โปรโมชั่น

สมาชิก: สุพจน์ จันทร์เจริญ (ลิฟท์)   ธนา สุทธิกมล (ออย)
ลิฟท์กับออย (อังกฤษ: Lift-Oil) เป็นกลุ่มนักร้องดูโอของบริษัท อาร์.เอส. โปรโมชั่น จำกัด มีผลงานครั้งแรกเมื่อปี 2537 โดยถือเป็นหนึ่งในกลุ่มศิลปินวัยรุ่นที่ประสบความสำเร็จมากในยุค 90's ของบริษัท เอกลักษณ์ของศิลปินกลุ่มนี้คือท่าเต้นที่จดจำง่ายบวกกับเนื้อเพลงที่ติดหู เอกลักษณ์อีกอย่างคือสไตล์การแต่งตัวซึ่งค่อนข้างมีสีสันฉูดฉาด
ประวัติ

ลิฟท์กับออย มีผลงานอัลบั้มเต็มทั้งหมด 4 ชุด และอัลบั้มพิเศษทั้งหมด 4 ชุด ในช่วงระยะเวลา 9 ปีในวงการเพลง (2537-2546) ทั้งนี้ยังไม่รวมผลงานที่ทำร่วมกับศิลปินอื่น โดยอัลบั้มที่ประสบความสำเร็จมากที่สุดคืออัลบั้ม ZOO A-HA ซึ่งออกมาในปี 2540 เพลงเด่นในอัลบั้มชุดนี้คือ "ดูมั้ย" และ "แอบมีเธอ" หลังจากนั้นอีก 1 ปี "ออย ธนา สุทธิกมล" มีเหตุให้ต้องพักงานในวงการเพื่อไปรับราชการทหาร ทำให้การออกอัลบั้มของลิฟท์กับออยถูกเว้นช่วงไป 2 ปี (แต่ก็มีอัลบั้มคั่นเวลาอย่าง Funtasy ที่ใช้ประกอบภาพยนตร์เรื่อง ปาฏิหาริย์ โอม สมหวัง ที่ถ่ายทำคาบเกี่ยวในช่วงเวลารับราชการออกมาในช่วงปลายปี 2541) ก่อนจะกลับมาออกอัลบั้มอีกครั้งในปี 2544
อนึ่ง จากการเว้นช่วงในการออกอัลบั้มไปถึง 2 ปี ทำให้ผลงานในช่วงหลังไม่ประสบความสำเร็จมากนัก ทำให้ทั้งคู่ตัดสินใจยุติบทบาทของนักร้องไปในช่วงปี 2547 โดยทั้งคู่ได้แยกย้ายกันไปมีผลงานด้านการแสดงแทน อย่างไรก็ตามจากการได้ถูกรับเชิญให้ขึ้นแสดงในคอนเสิร์ต แร็พเตอร์ 2011 เดอะคอนเสิร์ต ของอีกกลุ่มศิลปินวัยรุ่นยอดนิยมในยุคเดียวกัน  ในช่วงปลายปี 2554 ทำให้ทั้งคู่ได้กลับมารวมตัวกันอีกครั้ง จนได้มีโอกาสจัดคอนเสิร์ตรียูเนี่ยนของตนเองขึ้นในช่วงกลางปี 2555 ในชื่อว่า ลิฟท์กับออย แฮปปี้ปาร์ตี้ คอนเสิร์ต ที่ อิมแพ็ค อารีน่า เมืองทองธานี
สมาชิก

| ชื่อ-นามสกุล | ชื่อเล่น | วันเกิด |
| --- | --- | --- |
| สุพจน์ จันทร์เจริญ | ลิฟท์ (โด่ง) | 13 กุมภาพันธ์ พ.ศ. 2519 (49 ปี) |
| ธนา สุทธิกมล | ออย | 10 ธันวาคม พ.ศ. 2519 (48 ปี) |
ผลงานเพลง > สตูดิโออัลบั้ม

ลิฟท์กับออย (20 ตุลาคม พ.ศ. 2537)
คอร์สพิเศษ สนามเด็กเต้น (27 เมษายน พ.ศ. 2538) เป็นอัลบั้มพิเศษ
Earthquake (16 สิงหาคม พ.ศ. 2540) เป็นอัลบั้มรวมเพลง
ZOO A-HA (3 พฤษภาคม พ.ศ. 2540)
Funtasy (ตุลาคม พ.ศ. 2541) เป็นอัลบั้มพิเศษ (ภ.ปาฏิหาริย์ โอม-สมหวัง)
Play boys (20 มิถุนายน พ.ศ. 2544)
Der - Taa - 2 (3 ธันวาคม พ.ศ. 2545)
Fun Forever (1 พฤษภาคม พ.ศ. 2546) เป็นอัลบั้มรวมเพลง 2 ชุด
ผลงานเพลง > อัลบั้มรวมเพลง

The Best Of ลิฟท์กับออย (พ.ศ. 2539)
Save Hits ลิฟท์กับออย (พ.ศ. 2540)
Big Bonus ลิฟท์กับออย (พ.ศ. 2541)
The Best Of ลิฟท์กับออย (พ.ศ. 2544)
Superstar Karaoke ลิฟท์กับออย Vol.33-34 (พ.ศ. 2544)
Dance Station ลิฟท์กับออย (พ.ศ. 2546)
25 Best Of ลิฟท์กับออย (มกราคม พ.ศ. 2549)
RS Best Collection ลิฟท์ ออย (มิถุนายน พ.ศ. 2554)
Number 1 Hitz ลิฟท์-ออย (มิถุนายน พ.ศ. 2555)
ผลงานเพลง > อัลบั้มพิเศษ

ซูเปอร์ทีนส์ (27 ธันวาคม พ.ศ. 2539)
จากฉันถึงเธอ (พ.ศ. 2540)
The Next (พฤศจิกายน พ.ศ. 2540)
บทเพลงพระราชนิพนธ์ ในพระบาทสมเด็จพระเจ้าอยู่หัว ภูมิพลอดุลยเดช (5 ธันวาคม พ.ศ. 2542)
เดอะเซเลเบรชัน (19 มกราคม พ.ศ. 2544)
ผลงานเพลง > เพลงประกอบภาพยนตร์

เด็กระเบิด...ยืดแล้วยึด (ออย) (4 มีนาคม พ.ศ. 2539)
เจนนี่ กลางวันครับ กลางคืนค่ะ (ลิฟท์) (ออย รับเชิญ) (1 มกราคม พ.ศ. 2539)
18-80 เพื่อนซี้ไม่มีซั้ว (ออย) (1 มกราค มพ.ศ. 2540) เพลง ความรัก , รักดี ๆ , รักแรก , เพื่อนแท้
ปาฏิหาริย์โอมสมหวัง (ลิฟท์-ออย) (พ.ศ. 2541)
ผลงานเพลง > เพลงประกอบละคร

ปีหนึ่งเพื่อนกันและวันอัศจรรย์ของผม (ออย) (มกราคม พ.ศ. 2539) เพลง แทนคำขอบใจ
หวานใจ (ออย) (มกราคม พ.ศ. 2540) เพลง หวานใจ, ไม่ผิดใช่ไหม
กามเทพผิดคิว (ลิฟท์) (พ.ศ. 2541) เพลง กามเทพผิดคิว
สองพี่น้อง (ลิฟท์) (พ.ศ. 2542) เพลง สองคน, ทรมานใจ
ดร.ครก (ลิฟท์) (พ.ศ. 2543) เพลง ผ่านไปด้วยดี, เอื้อมดาว
โลกทั้งใบให้นายคนเดียว (ลิฟท์) (พ.ศ. 2543) เพลง โลกทั้งใบให้นายคนเดียว, ที่นี่ยังมีเธอ
ผยอง (ออย) (พ.ศ. 2543) เพลง สู้ด้วยหัวใจ
แคนลำโขง (ลิฟท์-ออย) (พ.ศ. 2548)
ผลงานเพลง > ละครโทรทัศน์

สู่ฝันตะบันแข้ง (พ.ศ. 2545) ช่อง 3
แคนลำโขง (พ.ศ. 2549) ช่อง 7
ดินเนื้อทอง (พ.ศ. 2551) ช่อง 3
ระเบิดเถิดเทิง ลั่นทุ่ง (พ.ศ. 2553) ช่อง 5
แก้วกลางดง (พ.ศ. 2555) ช่อง 8
จ่าเริง เซิ้งยับ (พ.ศ. 2559 - 2560) ช่อง 23
ผลงานเพลง > ภาพยนตร์

เจนนี่ กลางวันครับกลางคืนค่ะ (2539) ลิฟท์ รับบท เจนขวัญ / เจนนี่, ออย รับบท สอง (นักศึกษามหาวิทยาลัย)
18-80 เพื่อนซี้ไม่มีซั้ว (2540) รับบท โอ๊ต
ปาฏิหาริย์โอม+สมหวัง (2541) ลิฟท์ รับบท สมหวัง, ออย รับบท โอม
ผลงานเพลง > คอนเสิร์ต > คอนเสิร์ตเดี่ยว

รมณ์บ่จอย ออยกับลิฟท์ (24 ธ.ค. 2537) MBK Hall
โลกดนตรี ลิฟท์ & ออย (2537) สนามป่า
7 สี คอนเสิร์ต ลิฟท์ & ออย (2537 - 2540) ลานเพลิน
ลิฟท์กับออย บั้มปิ้งคอนเสิร์ต (28 ม.ค. 2538) MBK Hall
ลิฟท์กับออยคอนเสิร์ต เปิดสนามเด็กเต้น (29 ก.ค. 2538) แฟชั่นไอส์แลนด์
Zoo A-Ha Zoo ซ่าส์ คอนเสิร์ต (31 พ.ค. 2540) MBK Hall
Zoo A-Ha Double ซ่าส์ Thank you concert (30 ส.ค. 2540) MCC Hall เดอะมอลล์ บางกะปิ
Lift&Oil Happy Party concert (14 ก.ค. 2555) อิมแพค อารีน่า เมืองทองธานี
ครับ (วงดนตรี)

| ครับ |
| --- | --- |
ที่เกิด:  กรุงเทพ ประเทศไทย
แนวเพลง: ร็อก, ออลเทอร์นาทิฟร็อก, บริตป็อป
ช่วงปี: 2537
ค่ายเพลง: เกกโก มิวสิก

สมาชิก: วาสิต มุกดาวิจิตร รุ่งโรจน์ อุปถัมภ์โพธิวัฒน์ วิโรจน์ เสรีศิริขจร วีระยศ เตยะราชกุล วราฤทธิ์ มังคลานนท์

อดีตสมาชิก: สุหฤท สยามวาลา
ครับ (อังกฤษ: Crub) กลุ่มศิลปินไทยแนวบริตป็อปที่เป็นวงนำร่องก่อนที่จะเกิดยุคดนตรีออลเทอร์นาทิฟเฟื่องฟู พวกเขาส่งเดโมไปเปิดในรายการวิทยุ Radio Active 94.0 FM ซึ่งคุณ วาสนา วีรชาติพลี เป็นนักจัดรายการ และได้รับเสียงตอบรับที่ดีพอสมควร
จากความคิดที่จะทำดนตรีที่แตกต่างจากตลาดในยุคนั้น รวมเข้ากับความชื่นชอบในดนตรีจากเกาะอังกฤษ ในที่สุด พวกเขาออกอัลบั้ม "View" ในปี พ.ศ. 2537
ประวัติ

"ครับ" เกิดจากการรวมตัวของนักศึกษาต่างสถาบัน หลัก ๆ คือ สถาบันเทคโนโลยีพระจอมเกล้าเจ้าคุณทหารลาดกระบัง และจุฬาลงกรณ์มหาวิทยาลัย ผู้ก่อตั้งคือมือเบส คุณรุ่ง และมือกีตาร์ คุณวิโรจน์ ในยุคแรกใช้ชื่อวงว่า "I Can" และดึงเพื่อนเก่าสมัยมัธยมคือคุณ สุหฤท สยามวาลา เข้ามาเป็นนักร้องนำ โดยได้ทำเดโมเทปกันเล่น ๆ เป็นเพลงภาษาอังกฤษชื่อ "Idea" แล้วส่งไปที่รายการวิทยุของคุณวาสนา วีรชาติพลี ดีเจผู้ที่มีอิทธิพลต่อวงการเพลงอินดี้ของเมืองไทย ที่นิยมเปิดเพลงอินดี้จากอังกฤษในเวลานั้น ซึ่งได้รับการตอบรับจากผู้ฟังเกินความคาดหมาย จากการเปิดออกอากาศในรายการวิทยุของคุณวาสนา "ครับ" จึงเริ่มทำเพลงกันเพิ่มเติมเพื่อออกเป็นอัลบั้ม แต่ในช่วงนั้น คุณสุหฤท นักร้องนำดั้งเดิม มีภาระเกี่ยวกับธุรกิจของครอบครัว ไม่สามารถปลีกเวลามาทำงานเพลงได้ สมาชิกที่เหลือจึงต้องการหานักร้องนำคนใหม่ มีคนหลายคนเข้ามาทดสอบความสามารถ แต่บางคนก็มีวงของตัวเองอยู่แล้ว บางคนมีแนวทางของดนตรีที่ขัดกับทางวง พวกเขาจึงไปติดประกาศไว้ที่ร้าน โดเรมี ร้านเทปเก่าแก่แถวสยามสแควร์ จนที่สุดก็ได้ตัวนักร้องนำคนใหม่ที่ชื่อ วาสิต มุกดาวิจิตร อดีตสมาชิกวง Monstership วงพังก์ของกลุ่มนักศึกษาวิทยาลัยช่างศิลป์ ที่เป็นนักร้องคนปัจจุบันนั่นเอง
พวกเขาเริ่มหาต้นสังกัดเพื่อที่เสนองานเพลง แต่ความที่ทางวงได้รับอิทธิพลทางดนตรีจากฝั่งอังกฤษมามาก และดนตรีเป็นแนวที่แปลกใหม่ไม่ติดหูคนไทย จึงทำให้ยากต่อการหาต้นสังกัด และโปรดิวเซอร์ที่เข้าใจและยอมเสี่ยงกับเพลงของพวกเขา หลังจากติดต่ออยู่หลายบริษัท ในที่สุดก็ลงตัวกับค่ายอินดี้เล็ก ๆ อย่าง เกกโก มิวสิก ซึ่งอนุญาตให้พวกเขามีส่วนร่วมในการโปรดิวซ์งานในอัลบั้มของตัวเองได้ ความเป็นไปได้ของอัลบั้ม View จึงเริ่มตั้งแต่บัดนั้นเป็นต้นมา
จากการที่ "ครับ" ได้รับอิทธิพลจากฝั่งอังกฤษมาอย่างเต็มที่ งานเพลงที่ออกมาจึงมีกลิ่นอายของวงอังกฤษรุ่นเก่าช่วง 70's-80's อย่าง Pink Floyd, XTC, Echo & The Bunnymen, The Smiths และรุ่นถัดมาอย่าง Ride, The La's, The Stone Roses, The Boo Radleys และ The Charlatans เลยทีเดียว นอกจากนี้พวกเขายังทำให้เสียงประสานฮูลาลาแบบ The Beatles และ The Cockney Rebels นั้นกลับมาเป็นที่นิยมในวงการอินดี้ในบ้านเราอีกด้วย แต่ด้วยงบประมาณทางด้านการส่งเสริมตลาดที่น้อยมาก และงานเพลงในแนวที่ไม่คุ้นหูนักในการฟังครั้งแรก ๆ ทำให้ "ครับ" ไม่ได้รับการตอบรับจากผู้ฟังเท่าที่ควรในช่วงที่ออกอัลบั้มใหม่ แม้จะยังมีผู้ฟังที่เป็นแฟนเพลงของพวกเขาอย่างเหนียวแน่นอยู่บ้าง และจากคำบอกเล่าปากต่อปากทำให้อีก 3 ปีต่อมาเมื่อคนไทยกว้างขวางขึ้น "View" งานชุดแรก และชุดเดียวของพวกเขาสามารถติดอันดับ Top 10 ของอัลบั้มขายดีของร้าน ทาวเวอร์เรคคอร์ดส อยู่หลายสัปดาห์ หนังสือพิมพ์บางฉบับลงบทความวิจารณ์การแสดงสดของพวกเขาไว้ว่า เป็นวงป็อปที่แสดงสดได้ดิบเถื่อนที่สุดเท่าที่เคยดูมา อย่างไรก็ตาม พวกเขาก็ยังไม่มีโอกาสที่จะประสบความสำเร็จในการก้าวเข้ามาในวงการเพลงของไทย เพราะเพลงเหล่านั้นไม่ตรงกับรสนิยมของคนไทย ที่นิยมฟังเพลงในแนวของอเมริกันเสียมากกว่า
เพลงทุกเวลาเพลงนี้เป็นบริตป็อปจังหวะปานกลางที่มีเมโลดี้สวยงาม เสียงกีตาร์ที่มีกลิ่นอายไซคีเดลิก เสียงร้องนำที่ล่องลอย บวกกับเสียงเบสและกลองที่กระชับสไตล์ Baggy และยังมีสิ่งที่พวกเขาบอกว่าเป็นการแสดงเอกลักษณ์ความเป็นไทย คือ ท่อนอินโทรที่มีการนำเสียงอังกะลุงมาประกอบอย่างไพเราะ ด้วยทำนองเพลงที่งดงาม จังหวะที่เนิบนาบชวนฝัน ก็สามารถทำให้เพลงทุกเวลาเพลงนี้เป็นเพลงหนึ่งที่ทุกคนต้องนึกถึง ถ้าพูดถึงวงครับ นอกจากเพลงที่ฮิตที่สุดของพวกเขาที่ชื่อ "ขอบคุณ"
สมาชิก

สมาชิก ประกอบด้วย
วาสิต มุกดาวิจิตร (อู) - ร้องนำ
รุ่งโรจน์ อุปถัมภ์โพธิวัฒน์ (รุ่ง) - เบส
วิโรจน์ เสรีศิริขจร (โรจน์) - กีตาร์
วีระยศ เตยะราชกุล (นอร์) - กลอง
วราฤทธิ์ มังคลานนท์ (ฤทธิ์) - เพอร์คัชชัน
ผลงาน

ครับมีผลงานอัลบั้มออกมาเพียงชุดเดียว คืออัลบั้ม View ใน พ.ศ. 2537 ซึ่งไม่ค่อยประสบความสำเร็จด้านยอดขายเท่าใดนักในขณะนั้น และโด่งดังอยู่ในกลุ่มนักฟังเพลงกลุ่มหนึ่ง
ผลงาน > อัลบั้ม "View" (พ.ศ. 2537)

สังกัด: เกกโก้ มิวสิก
โปรดิวเซอร์: ภควัฒน์ ไววิทยะ, ไตรเทพ วงศ์ไพบูลย์, ครับ
Executive Producer: ณัฐ พิทักษ์จำนงค์
ซาวนด์เอ็นจิเนียร์: ภัทร ศรีชลัมภ์
มิกซ์ดาวน์เอ็นจิเนียร์: ไตรเทพ วงศ์ไพบูลย์, ภควัฒน์ ไววิทยะ
บันทึกเสียง: มิถุนายน-กันยายน พ.ศ. 2537 ที่ เกกโก้สตูดิโอคอมเพล็กซ์ 32 สุขุมวิท 39
Mastering: เกกโก้สตูดิโอ
กำกับศิลป์: R.J-Wan
ถ่ายภาพ: พนาย เอครพานิช
ผลงาน > อัลบั้ม "View" (พ.ศ. 2537) > เพลงในอัลบั้ม

ทุกเวลา
อยากจะเข้าใจ
ขอบคุณ
Sunflower
คืนหนึ่ง
สปัน
So Serene
Idea
สุขใจ
วัยเด็ก
11.วันอังคาร
12.สายตา
13.Smile
ผลงาน > อัลบั้ม "Viewed" (พ.ศ. 2547)

สังกัด : สมอลล์รูม
ผลงาน > อัลบั้ม "Viewed" (พ.ศ. 2547) > เพลงในอัลบั้ม

เดธ ออฟ อะ เซลส์แมน : สุขใจ
อาร์มแชร์ : อยากจะเข้าใจ
Yuri's Nominee : คืนหนึ่ง
มณฑล จิรา : So Serene
ซูเปอร์เบเกอร์ : สุขใจ
ขอนแก่น : ขอบคุณ
Cyndi Seui : วัยเด็ก
สไตลิช นอนเซ็นส์ : ทุกเวลา
แบร์การ์เด้น : Sunflower
โนโลโก้ : สปัน
บัวหิมะ : ทุกเวลา
สุหฤท สยามวาลา : สปัน
Badminton : Idea
เพนกวินวิลล่า : Smile
ทุกเวลา
อยากจะเข้าใจ
ขอบคุณ
Sunflower
คืนหนึ่ง
สปัน
So Serene
Idea
สุขใจ
วัยเด็ก
วันอังคาร
สายตา
Smile
ข้อมูลเพิ่มเติม

เมื่อครั้งที่อัลบั้ม View วางแผงนั้น สปอตโฆษณาวิทยุมีการโฆษณาว่าอัลบั้มนี้บันทึกด้วยระบบเสียงสามมิติ
31 พฤษภาคม พ.ศ. 2547 สิบปีหลังจากการวางแผงของอัลบั้ม "View" ค่ายเพลง สมอลล์รูม นำเอาอัลบั้ม "View" มาผลิตใหม่ เป็นการอุทิศให้กับวงครับ โดยทำเป็นแพ็กเกจซีดี 2 แผ่น ชื่ออัลบั้ม "Smallroom 004" โดยแผ่นแรกเป็นอัลบั้ม "View" ต้นฉบับ ส่วนแผ่นที่สอง ใช้ชื่อ "Viewed" เป็นเวอร์ชันคัฟเวอร์จากศิลปินต่าง ๆ ทั้งในและต่างประเทศ รวมทั้งหมด 14 เวอร์ชัน (มีเพลง "สุขใจ" และ "ทุกเวลา" เพลงละ 2 เวอร์ชัน และไม่มีเพลง "สายตา")
ปัจจุบัน รุ่งโรจน์ อุปถัมภ์โพธิวัฒน์ เป็นเจ้าของและผู้ร่วมก่อตั้ง ค่าย สมอลล์รูม
ปัจจุบัน วราฤทธิ์ มังคลานนท์ เป็นดีเจอยู่ที่  แคทเรดิโอ
แหล่งข้อมูลอื่น

เว็บไซต์ของสังกัดสมอลล์รูม
เว็บไซต์ของวง เดย์ทริปเปอร์ เก็บถาวร 2006-06-16 ที่ เวย์แบ็กแมชชีน
คาเอเดะ ฮนโดะ

Japanese voice actress
| คาเอเดะ ฮนโดะ |
| --- | --- |
本渡 楓
เกิด:  (1996-03-06) มีนาคม 6, 1996 (29 ปี) นาโงยะ, จังหวัดไอจิ, ญี่ปุ่น
อาชีพ: นักพากย์
ปีปฏิบัติงาน: พ.ศ. 2558–ปัจจุบัน
ตัวแทน: ไอแอมเอนเทอร์ไพรส์
คาเอเดะ ฮนโดะ (ญี่ปุ่น: 本渡 楓; โรมาจิ: Hondo Kaede) เกิดเมื่อวันที่ 6 มีนาคม ค.ศ. 1996 เป็นนักพากย์หญิงชาวญี่ปุ่น ชื่อเล่นของเธอที่แฟน ๆ เรียกคือ เอเดะจัง ผลงานพากย์ที่เด่นคือ อิเลน่า จากเรื่อง การเดินทางของคุณแม่มด, ซึกิมิ เอย์โกะ จากเรื่อง ขงเบ้งเจาะเวลามาปั้นดาว, มินาโมโตะ ซากุระ จากเรื่อง ซอมบี้แลนด์ซางะ, คาเอเดะ ฮนโจว/เมเปิ้ล จากเรื่อง น้องโล่สายแท็งก์ แกร่งเกินร้อย
ผลงาน > ภาพยนตร์อนิเมะ

Pop in Q (2017), Daren
ผลงาน > วิดีโอเกม

Atelier Firis: The Alchemist of the Mysterious Journey (2016), Firis Mistroot
Battle Girl High School (2016), Kanon Kōgami
Idol Connect Asterisk Live (2016), Chino Haneda
Kantai Collection (2016), Oyashio
แหล่งข้อมูลอื่น

เว็บไซต์ทางการ
คาเอเดะ ฮนโดะ  ที่เครือข่ายข่าวอนิเมะ
คาเอเดะ ฮนโดะ ที่อินเทอร์เน็ตมูวีเดตาเบส
| ด ค กเซยูอะวอดส์ สาขานักพากย์หน้าใหม่ยอดเยี่ยม |
| --- | --- |
นักพากย์หน้าใหม่ชายยอดเยี่ยม (2007–2022):  เท็ตสึยะ คากิฮาระ / มาซากาซุ โมริตะ (2007)  วาตารุ ฮาตาโนะ / สึบาซะ โยนางะ (2008)  ยูกิ คาจิ / โนบูฮิโกะ โอกาโมโตะ (2009)  อัตสึชิ อาเบะ / โทโมอากิ มาเอโนะ (2010)  โคกิ อูจิยามะ (2011)  ทากูยะ เองูจิ / โยชิตสึงุ มัตสึโอกะ (2012)  โนบูนางะ ชิมาซากิ / คาซูโตมิ ยามาโมโตะ (2013)  ไคโตะ อิชิกาวะ / ไดกิ ยามาชิตะ (2014)  นัตสึกิ ฮานาเอะ / เรียวตะ โอซากะ / โซมะ ไซโต (2015)  อายูมุ มูราเซะ / ชุนซูเกะ ทาเกอูจิ / ยูอิจิโร อูเมฮาระ (2016)  เซ็ตสึโอะ อิโต / ยูซูเกะ โคบายาชิ / ยูมะ อูจิดะ (2017)  ชุน โฮริเอะ / โคตาโร นิชิยามะ / ทากุ ยาชิโระ (2018)  โคเฮ อามาซากิ / มาร์ค อิชิอิ / ฟูกูชิ โอจิไอ / ชูโงะ นากามูระ (2019)  โคทาโร ไดโกะ / คัตสึมิ ฟูกูฮาระ / กากูโตะ คาจิวาระ / ทาเกโอะ โอตสึกะ / โชโงะ ยาโนะ (2020)  มาซาฮิโระ อิโต / ชิอากิ โคบายาชิ / ชิมบะ สึจิยะ (2021)  อาโออิ อิจิกาวะ / เรจิ คาวาชิมะ / เก็ง ซาโต (2022) 
นักพากย์หน้าใหม่หญิงยอดเยี่ยม (2007–2022):  อายะ ฮิราโนะ / ยูอิ คาโนะ (2007)  เอมิริ คาโต / ยู โคบายาชิ (2008)  คานะ อาซูมิ / ฮารูกะ โทมัตสึ (2009)  คานาเอะ อิโต / อากิ โทโยซากิ (2010)  ฮิซาโกะ คาเนโมโตะ / ซาโตมิ ซาโต (2011)  อาอิ คายาโนะ / ชิโอริ มิกามิ (2012)  คาโอริ อิชิฮาระ / รูมิ โอกูโบะ (2013)  มายะ อูจิดะ (2014)  โซระ อามามิยะ / อายะ ซูซากิ / เรนะ อูเอดะ (2015)  ริเอะ ทากาฮาชิ / ไอมิ ทานากะ / ซูมิเระ อูเอซากะ (2016)  อาริ โอซาวะ / ซายากะ เซ็มบงงิ / มินามิ ทานากะ (2017)  ยูอิ ฟูกูโอะ / อายากะ นานาเซะ (2018)  โคโกะ ฮายาชิ / คาเอเดะ ฮนโดะ / รินะ ฮนอิซูมิ / โทโมริ คูซูโนกิ / มานากะ อิวามิ (2019)  มาโดกะ อาซาฮินะ / มิโฮะ โอกาซากิ / มิยูริ ชิมาบูกูโระ / ซายูมิ ซูซูชิโระ / ฟัยรูซ ไอ / นานะ โมริ (2020)  ริน ไอระ / คานะ อิจิโนเซะ / ริโฮะ ซูงิยามะ / นัตสึมิ ฟูจิวาระ / อาซูมิ วากิ (2021)  คานาตะ ไอกาวะ / ฮิการุ อากาโอะ / เนเนะ ฮิเอดะ / ฮินากิ ยาโนะ (2022) 
นักพากย์หน้าใหม่ยอดเยี่ยม† (2023–ปัจจุบัน):  ชูอิจิโร อูเมดะ / ฮินะ ซูงูตะ / อันนะ นางาเซะ / มินามิ ฮินาตะ / ชิอง วากายามะ (2023)  ยูริเอะ อิโงมะ / ยูกิ ซากากิฮาระ / คิกุโนะสุเกะ โทยะ / นาโนกะ ฮาระ / ฮินะ โยมิยะ (2024) 
† ตั้งแต่ พ.ศ. 2566 (เซยูอะวอดส์ ครั้งที่ 17) เป็นต้นไป หมวดหมู่นักพากย์ชาย/หญิงจะถูกรวมเป็น "นักพากย์ยอดเยี่ยม" โดยไม่มีการแบ่งแยกทางเพศ
ซีเปีย (วงดนตรี)

| ซีเปีย |
| --- | --- |
เจษฎา สุขทรามร และ ภานุ กันตะบุตร
ข้อมูลพื้นฐาน
ที่เกิด: กรุงเทพมหานคร ประเทศไทย
แนวเพลง: ร็อก, ออลเทอร์นาทิฟร็อก, พังค์ร็อก
ช่วงปี: 2537 - 2545
ค่ายเพลง: ร็อกซ์เรคคอร์ดส  เบเกอรี่มิวสิค  อินดี้คาเฟ่

สมาชิก: เจษฎา สุขทรามร (โอ๋) — ร้องนำ, กีต้าร์, คีย์บอร์ด, คอรัส   ภานุ กันตะบุตร (ปาเดย์) — ร้องนำ, เบส, คอรัส  เอกพงศ์ เชิดธรรม (เอก) — กลอง, เพอคัสชั่น

อดีตสมาชิก: ทวิพล สุดารา (เอก) — ร้องนำ, คอรัส (พ.ศ. 2538, พ.ศ. 2544)
ซีเปีย (อังกฤษ: Sepia) เป็นวงดนตรีไทย ในกลุ่มนักร้องแนวออลเทอร์นาทิฟ
ประวัติ > การก่อตั้งวง

ซีเปียก่อตั้งโดย 2 สมาชิก คือ เจษฎา สุขทรามร และ ภานุ กันตะบุตร โดยชื่อวงนำมาจากสีซีเปีย อันเป็นสีประจำคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง สถาบันที่เจษฎาศึกษาเล่าเรียนอยู่ในเวลานั้น ซีเปียเป็นที่รู้จักจากเพลง "เกลียดตุ๊ด" และ "เดทก็อด" ในสมัยยุคออลเทอร์นาทิฟเฟื่องฟู ด้วยเนื้อหาบทเพลงที่รุนแรง เสียดสีสังคม ทำให้กลายมาเป็นเอกลักษณ์ของวง จนซีเปียกลายมาเป็นแรงบัลดาลใจให้กับวงใต้ดินหลาย ๆ วงในเวลาต่อมา[ต้องการอ้างอิง]
ประวัติ > ก้าวสู่วงการดนตรี

ในปี พ.ศ. 2537 ซีเปียได้ออกอัลบั้มแรกคืออัลบั้ม เกลียดตุ๊ด อันเป็นผลงานสร้างชื่อให้กับวงซีเปียเป็นอย่างมาก จากเพลง "เกลียดตุ๊ด" และ "เดทก็อด" อัลบั้มนี้สามารถทำยอดขายได้จำนวนมาก แต่กลับโดนโกงรายได้ พร้อมกับถูกแอบอ้างแสดงความเป็นเจ้าของเพลงจากคนใกล้ตัว[ต้องการอ้างอิง] ในปีต่อมา ซีเปีย เข้าสังกัดค่ายเบเกอรี่มิวสิค และมีเพิ่มสมาชิกอีก 2 คน ได้แก่ เอกพงศ์ เชิดธรรม และ ทวิพล สุดารา สืบเนื่องจากทั้งสองนั้นมีชื่อเล่นว่า เอก จึงกลายมาเป็นอัลบั้ม ทูเอกส์ อันหมายถึงสองเอก ด้วยความที่ถูกดูถูกในเรื่องของฝีมือจากอัลบั้มชุดที่แล้ว ซีเปียจึงแสดงความสามารถทางดนตรีอย่างสุดฝีมือในอัลบั้มนี้ โดยมีการนำเสนอเนื้อหาของเพลงแบบใหม่ ๆ และได้รับการยกย่องว่าเป็นอัลบั้มที่ดีที่สุดของวง และเป็นหนึ่งในอัลบั้มร็อกยอดเยี่ยมตลอดกาลของไทย[ต้องการอ้างอิง] นอกจากนี้ซีเปียได้ออกอัลบั้มบันทึกการแสดงสดในชื่อว่า เดอะเลดีออร์นแอนด์ทูเอกส์ ซึ่งบันทึกจากการแสดงคอนเสิร์ตร่วมกับอรอรีย์  ซึ่งมียอดขายอัลบั้มไม่ตรงตามเป้าหมาย จึงยุติการร่วมงานกับเบเกอรี่มิวสิค[ต้องการอ้างอิง]
ปัจจุบันภานุ กันตะบุตร ไปเล่นเบสให้กับวง ทีโบน ส่วน เจษฎา สุขทรามร และเพื่อน ๆ ต่างแยกย้ายไปทำงาน
ประวัติ > การกลับมาของซีเปีย

ต่อมา ในปี พ.ศ. 2543 หลังจากที่ประสบสภาวะเศรษฐกิจฟองสบู่แตก ซีเปียได้กลับมาอีกครั้งพร้อมกับดนตรีแบบดั้งเดิมในอัลบั้ม ไม่ต้องใส่ถุง แสดงถึงความบ้าระห่ำของวงที่ยังคงไม่เปลี่ยนไป ความดิบของดนตรีทำให้ซีเปียกลับมาเป็นที่นิยมอีกครั้ง เพลง "อยากอยู่กับเธอทั้งคืน" ที่ร่วมกับ พิจิกา จิตตะปุตตะ ได้ขึ้นชาร์ตแฟตเรดิโอ (104.5 เอฟเอ็ม) ทำให้ซีเปียได้จัดคอนเสิร์ตของวง ชื่อว่า "เล็ก ชิ้น สด ซีเปีย ไม่เชื่ออย่าตุ๊ดตู่" ที่โรงงานยาสูบเก่า เมื่อวันที่ 27 พฤษภาคม พ.ศ. 2544 และได้นำอัลบั้ม เกลียดตุ๊ด มาวางขายใหม่อีกครั้ง[ต้องการอ้างอิง]
ประวัติ > การแยกย้ายของซีเปีย

ในปี พ.ศ. 2545 เจษฎา สุขทรามร ได้ร่วมมือกับเพื่อน ๆ ออกอัลบั้ม โอ๋ โมเดลลิ่ง แนะนำศิลปินใหม่ ๆ ให้ผู้ฟังได้รู้จักกัน ซีเปีย และ โอ๋โมเดลลิ่ง ได้ร่วมกันแสดงในคอนเสิร์ตครั้งใหญ่ เมื่อวันที่ 3 พฤศจิกายาน พ.ศ. 2545 ในงานไฮเนเกนแฟตเฟสติวัล ครั้งที่ 2 (อังกฤษ: Heineken Fat Festival 2) ณ ห้างสรรพสินค้า อิมพิเรียล ลาดพร้าว การแสดงสดครั้งนี้นับว่าเป็นครั้งสุดท้ายของวง ทุก ๆ คนต่างแยกย้ายกันไปเป็นครั้งสุดท้าย
เจษฎา สุขทรามร ร่วมกับ พิจิกา จิตตะปุตตะ ตั้งวง ดูบาดู ในสังกัด ก้านคอคลับ ปัจจุบันเขาได้เขามาบริหารค่ายเพลงใหม่ในเครือแกรมมี่ ชื่อ สนามหลวงการดนตรี และอำนวยการผลิตให้กับศิลปินต่าง ๆ ส่วน เอกพงศ์ เชิดธรรม เข้าร่วมกับวง เครสเชนโด้ สังกัดค่ายเบเกอรี่มิวสิค
ผลงาน > อัลบั้ม

Two Eggs (1 พฤศจิกายน พ.ศ. 2538)
ไม่ต้องใส่ถุง (พ.ศ. 2543)
ผลงาน > อีพีและซิงเกิล

เกลียดตุ๊ด (พ.ศ. 2537)
เหี้ยครองเมือง (พ.ศ. 2554)
ผลงาน > บันทึกการแสดงสด

เล็ก ชิ้น สด (พ.ศ. 2544)
Sepia & O Modeling Live Concert (พ.ศ. 2546)
ผลงาน > อัลบั้มรวมเพลง และผลงานอื่นๆ

บัตรการแสดงสด The Lady Orn & Two Eggs ร่วมกับ อรอรีย์
แหล่งข้อมูลอื่น

เว็บไซต์ค่าย อินดี้คาเฟ่
เว็บไซต์ค่าย เบเกอรี่มิวสิค เก็บถาวร 2020-09-30 ที่ เวย์แบ็กแมชชีน
| ด ค กซีเปีย |
| --- | --- |
เจษฎา สุขทรามร  •  ภานุ กันตะบุตร  •  เอกพงศ์ เชิดธรรม  •  ทวิพล สุดารา
อัลบั้ม: Two Eggs (2538)  •  ไม่ต้องใส่ถุง (2543)
อีพีและซิงเกิล: เกลียดตุ๊ด (2537) •  เหี้ยครองเมือง (2554)
บันทึกการแสดงสด: เล็ก ชิ้น สด (2544 )  •  Sepia & O Modeling Live Concert (2546)
ดูเพิ่มเติม: ดูบาดู  •  โยคี เพลย์บอย •   สนามหลวงการดนตรี
ร็อคเก็ตเกิลส์ 101

| ร็อคเก็ตเกิลส์ 101 |
| --- | --- |
ร็อคเก็ตเกิลส์ 101 ในเดือนมกราคม 2020
ข้อมูลพื้นฐาน
ฉายา: 火箭少女101
ที่เกิด: จีน
แนวเพลง: ซีป็อป แมนโดป็อป
ช่วงปี: 2018–2020
ค่ายเพลง: วาจีจีวาเอนเตอร์เทนเมนต์ โซนี่มิวสิกเอ็นเตอร์เทนเมนต์ Tencent Penguin Pictures
แยกตัวจาก: พรอดิวซ์ 101

อดีตสมาชิก:  เมิ่งเหม่ยฉี  อู๋ เซวียนอี๋  หยาง เชาเยว่  ต้วน อ้าวเจวียน  พร้อมวิไล หลี่ศิริโรจน์  ล่าย เหม่ยอวิ๋น  จาง จื่อหนิง  เกวลิน บุญศรัทธา  หลี่ จื่อถิง  ฟู่ จิง  สวี เมิ่งเจี๋ย 
ร็อคเก็ตเกิลส์ 101 (จีน: 火箭少女101) เป็นกลุ่มเกิร์ลกรุปจีนที่ก่อตั้งโดยเท็นเซนผ่านรายการเรียลลิตี้โชว์พรอดิวซ์ 101 ไชนาทางเทนเซ็นต์ วิดีโอในปี 2018 โครงการเกิร์ลกรุ๊ปประกอบด้วยสมาชิก 11 คนที่มาจากบริษัทต่างๆ ได้แก่ เมิ่งเหม่ยฉี, อู๋ เซวียนอี๋, หยางเชาเยว่, ต้วน อ้าวเจวียน, ยามี่, ล่าย เหม่ยอวิ๋น, จาง จื่อหนิง, ซันนี่, หลี่ จื่อถิง, ฟู่ จิง และ สวี เมิ่งเจี๋ย พวกเธอเดบิวต์เมื่อวันที่ 23 มิถุนายน พ.ศ. 2561 ด้วยเพลงเดียว "Rocket Girls"
ต่อมาพวกเธอยุบวงเมื่อวันที่ 23 มิถุนายน 2020 เนื่องจากสัญญามีเวลาเพียง 2 ปีเท่านั้น
ประวัติ > ก่อนเดบิวต์:พรอดิวซ์ 101 ไชน่า

สมาชิกเข้าร่วมเป็นเด็กฝึกในรายการพรอดิวซ์ 101ก่อนเดบิวต์ในฐานะสมาชิกของร็อคเก็ตเกิลส์ 101 เมื่อวันที่ 23 มิถุนายน กลุ่มประกอบด้วยสมาชิกจากคอสมิกเกิลส์สองคนคือ เมิ่งเหม่ยฉี และ อู๋ เซวียนอี๋ทั้งคู่จากเยฺว่หฺวาเอนเตอร์เทนเมนต์ พวกเขาได้อันดับที่ 1 และ 2 ตามลำดับ หยางเชาเยว่ (Wenlan Culture) และ ด้วน เอ๋อจวน (Long Wu Tian Culture) อยู่ในอันดับที่ 3 และ 4 ตามลำดับ ยามี่ อดีตผู้เข้าประกวด The Rap of China (JC Universe Entertainment) ได้อันดับที่ 5 ล่าย เหม่ยอวิ๋น (Qigu Culture), จาง จื่อหนิง (Mavericks Entertainment), ซันนี่ (KL Entertainment),หลี่ จื่อถิง (Huaying Yixing), ฝู จิง (Banana Entertainment) และ สวี่ เมิ่งเจี๋ย (Zimei Tao Culture) อยู่ในอันดับที่ 6, 7, 8, 9, ที่ 10 และ 11 ตามลำดับนี้